Hej Bolius

Min nabo, som er frisør, har valgt at føre forretning med skilt udenfor i sit sommerhus i et  sommerhusområde. Er det ok?

VH. Finn


Må naboen drive frisør i sit sommerhus?
Hej Finn

Generelt gælder, at man ikke må drive liberalt erhverv i et sommerhus.

Men der kan være særlige forhold, der har betydning, og naboen kan have fået særlig tilladelse af kommunen - det kan du få svar på ved at kontakte kommunen med det konkrete spørgsmål.

Det er kun i helårsboliger man generelt, under visse betingelser, har mulighed for at drive liberalt erhverv. 

Læs mere om det: [Virksomhed i boligen](https://www.bolius.dk/virksomhed-i-boligen-1796)

